ZAPISNIK

sa 3. sjednice Vijeća Mjesnog odbora „August Šenoa“, održane 16. kolovoza 2021. u prostorijama MO „August Šenoa“, Pavla Hatza 8, s početkom u 18.00 sati.

Nazočni članovi Vijeća MO: Dubravka Golubić-Krpan, Sonja Braut-Kazić, Robert Borenić 
Nenazočni članovi Vijeća MO: Đurđa Golubić, Pavao  Babić

Predsjednica Vijeća Mjesnog odbora „August Šenoa“ pozdravlja nazočne i utvrđuje
da su stečeni uvjeti za raspravu i pravovaljano odlučivanje.

Vijeće MO jednoglasno prihvaća  zapisnik 2. sjednice Vijeća MO „August Šenoa“.

Vijeće Mjesnog odbora„August Šenoa“jednoglasno prihvaća sljedeći:

DNEVNI RED

1.  Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora 
2. Informacija, komunikacija u svezi predstavnika stanara
3. Promet na Boškovićevoj i raskrižje Palmotićeve i Šenoine

4. Dječje igralište na Strossmayerovom trgu

5.Pitanja i prijedlozi

Ad. 1 Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora 
ZAKLJUČAK

          o prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora 

        Vijeće MO „August Šenoa“   jednoglasno podržava Odluku o izmjeni Odluke o  
         naknadi predsjednicima, potpredsjednicima i članovima vijeća gradskih četvrti i vijeća  
         mjesnih odbora te daje pozitivno mišljenje.


Ad.2 Informacija, komunikacija u svezi predstavnika stanara

Članovi su dogovorili da će sve nove termine za komunikaciju građana i predstavnika suvlasnika (napravljen je i letak) staviti na vidno mjesto u MO „ August Šenoa“ također su dogovorili i dežurstvo 1. i 3. četvrtka u mjesecu 18-19 h kako bi se svi koji žele mogli obratiti izravno.

Ad.3 Raskrižje Palmotićeve i Šenoine ulice, kao i promet iz Boškovićeve

Članovi su nakon duže rasprave uvidjeli da je prvospomenuto raskrižje posebno opasno za pješake,kao i za vozila.
Također na zelenom valu Boškovićeva nedopustiva brzina kao i buka vozila
Stoga su donijeli:

Zaključak: Žurno poduzeti aktivnosti s ciljem povećanja sigurnostina ovim lokacijama.

Ad.4. Dječje igralište na Strossmayerovom trgu

Potpredsjednica Sonja Braut-Kazić rekla je da to igralište godinama nije obnavljano, a kako mora biti u postojećim gabaritima, trebalo bi mu obnoviti opremu, srediti pješčanik i urediti ogradu. 

Članovi R. Borenić, S. Braut-Kazić i D. Golubić-Krpan obišli su moguće dječje igralište u Petrinjskoj 59b, na kojem je 2020. obavljeno krčenje i napravljen projekt. Za te poslove  potrošeno je 25.000 kuna,  a ponovno je zapušteno, kao i put do njega. Pritom su snimili stanje, što se može priložiti prema potrebi. 

Zaljučak: Poslati upit  Vijeću Gradske četvrti Donji grad  o realizacije ovoga projekta.


Ad.5. Pitanja i prijedlozi

1. Članovi su dobili zamolbu za povremeno korištenje prostora MO A. Šenoa od Udruge antifašističkih boraca „Ivo Lola Ribar“ Črnomerec sa sjedištem Pavla Hatza 16, Zagreb. Željeni termin je utorkom i četvrtkom od 9-12 sati.

                                                     Z A K L J U Č A K



 l.   UABA “Ivo Lola Ribar“ Črnomerec-Zagreb odobrava se povremeno korištenje dvorane u objektu mjesne samouprave, Zagreb, Pavla Hatza 8,  u terminu utorak i četvrtak od 09.00 do 12.00 sati.

2.    Prostor iz točke 1. ovog zaključka koristit će UABA “Ivo Lola Ribar“ Črnomerec-Zagreb ,  bez naknade.

3. UABA “Ivo Lola Ribar“ Črnomerec-Zagreb   se obvezuje sa prostorom prilikom korištenja postupati sa pažnjom dobrog gospodara.

4.   O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 



2. Pred kraj sjednice je došao i domar g. Nedeljko Tuđe, upoznao članove s pojedinostima svoga rada i napustio sjednicu. Članovi su razgovarali o njegovoj  službi i njegovim obvezama, i složili se da je svakako potreban domar u MO A. Šenoa, ali i da je nužno organizirati čišćenje prostorija, jer korisnici nedovoljno brinu za čistoću i red. 

Sjednica je završila u 20.15 sati.

Zapisnik vodila:
Dubravka Golubić-Krpan

KLASA: 026-02/21-002/1266
URBROJ: 251-06-11-102-21-2
Zagreb, 16. kolovoz 2021.     

